Klaus Schulze

Klaus Schulze (født 4. august 1947 i Berlin, død 26. april 2022) var en tysk komponist av elektronisk musikk.

Han deltok på Tangerine Dreams første plate, Electronic Meditation, som ble utgitt i 1970.

I 1970 dannet Schulze sammen med Hartmut Enke og Manuel Göttsching bandet Ash Ra Tempel, og var med på deres første fire utgivelser, blant annet Seven Up (1972), der Timothy Leary bidro som gjest med tekster, stemmebruk og «instruksjon». Tittelen på utgivelsen viste til en brusflaske tilsatt LSD som ble konsumert under innspillingen.

I 1972 ga han ut sin første soloplate Irrlicht, og fortsatte å gi ut album med stor hyppighet. Med unntak av de første albumene, ga han hovedsakelig ut instrumentalmusikk med sterkt elektronisk preg, men sang og vanlige instrument forekom innimellom. Han skrev musikken til den østerrikske filmen Angst (1983).

På platen Inter*face brukes både analoge synther og digitale instrument som Fairlight CMI.

Referanser

Eksterne lenker 
 
 
 

Tyske musikere